open-index/open-wikipedia-markdown huggingface dataset:
Cagliari Calcio i 1990–91

endte sesongen 1990–91 på fjortende plass i Serie A.

Nyopprykkede Cagliari spilte sist i Serie A i 1983. Cagliari tok seg opp igjen foran denne sesongen etter å ha opplevd å være på nippet av konkursens rand og ha sunket ned til Serie C i løpet av de syv årene som var gått siden sist. Klubbpresident Antonio Orrùs ansettelse av Claudio Ranieri i 1987 markerte det sportslige vendepunktet. Under Ranieris ledelse gikk den sardinske klubben strake veien opp igjen med direkte opprykk fra Serie C1 til Serie A i løpet av to sesonger.

Foran seriestarten var det relativt unge og uerfarne mannskapet forsterket på midtbanen med den rutinerte sardineren Gianfranco Matteoli fra . Kvoten på tre utenlandske spillere var fylt av tre nyinnkjøpte uruguayanske spillere som hadde deltatt i sommerens VM-sluttspill. At Cagliari hadde sikret seg Uruguays største fotballstjerne, Enzo Francescoli, var oppsiktsvekkende. De to landsmennene Francescoli fikk med seg inn portene på Stadio Sant'Elia var den pålitelige, defensivt anlagte José Herrera, og den unge, relativt ubeskrevne spissen Daniel Fonseca.

Ranieris nyopprykkede mannskap fikk et tøft møte med toppdivisjonen i sin første seriekamp på hjemmebane da de møtte Inter som var seriemestere to år i forveien. Med et hattrick i løpet av sytten minutter i andre omgang senket Jürgen Klinsmann sardinerne. I andre serieomgang vant Cagliari en oppsiktsvekkende borteseier over de regjerende seriemesterne . Men det var bare et blaff. For sardinerne falt deretter raskt nedover tabellen. Laget lå en god stund tilsynelatende fortapt nederst på tabellen da en bortekamp mot  i midten av desember markerte et vendepunkt. Halvveis i førsteomgang lå Cagliari allerede to mål under, men klarte å snu kampen med to scorede mål til et sterkt uavgjortresultat. I påfølgende hjemmekamp sikret Daniel Fonseca ettmålsseier over  med sitt første mål for klubben. Fonseca fant veien til nettmaskene ytterligere ni ganger før sesongen var omme, og ble med det lagets soleklare toppscorer. I de resterende tyve seriekampene røk Cagliari bare på tre tap. Laget sanket nok poeng i siste halvdel av sesongen til å klatre seg opp på plassen rett over nedrykksstreken. Selv om det lenge så mørkt ut, lykkes Cagliari i å berge plassen på tampen av sesongen.

## Drakt

## Tabell

### Tabellplassering per serierunde

## Kamper
### [[Serie A]]

### [[Coppa Italia]]

Cagliari tapte 0-5 sammenlagt

## Spillerstatistikk

## Overganger sommer

## Overganger høst

## Referanser


## Kilder
*
Čalbmebealjohka

**Čalbmebealjohka** er ei elv i Karasjok kommune i Finnmark. Den er ei sideelv til Goššjohka, og er 11,2 kilometer lang. Elva har utspring fra østsiden av Njoammelčearru og renner i hovedsakelig østlig retning til samløpet med Goššjohka, 19 km sørvest for Jorggástat.

## Referanser
AC Cesena i 1990–91

endte sesongen 1990–91 på syttende plass i Serie A.

Cesena spilte for fjerde året på rad i Serie A. Siden foregående sesong hadde laget mistet målvakten Sebastiano Rossi og spissen Massimo Agostini til . Erstattere var hentet inn i form av henholdsvis Alberto Fontana og Massimo Ciocci. Ut gikk også Hans Holmqvist og Vladislav Đukić, hvilket frigjorde plass i utenlandskvoten til å hente inn brasilianerne Amarildo og Silas.

Trener Marcello Lippi hadde styrt skuta inn på en trygg trettende plass sesongen før. Denne gangen viste det seg vanskeligere å holde hodet over vann. Da laget befant seg nederst på tabellen med sytten runder spilt, valgte klubbpresident Edmeo Lugaresi å gi Lippi sparken. I hans sted ble Cesenas tidligere assistent-trener og mangeårige spiller Giampiero Ceccarelli ansatt som trener, mens Renato Lucchi inntok en rolle som teknisk direktør. Ni år tidligere hadde Lucchi overtatt et Cesena-lag nest-nederst og styrt laget til en trygg plass midt på tabellen. Ceccarelli hadde ikke trenerlisensen påkrevd for å lede et lag i Serie A, men fikk en tidsbegrenset dispensasjon. Da denne utløp, etter 22 serierunder spilt, tok Alberto Batistoni over som trener ut sesongen. Verken Ceccarelli eller Batistoni maktet å snu den negative trenden. Ved sesongslutt befant laget seg nest nederst på tabellen, og måtte ta turen ned til Serie B påfølgende sesong.

Spissen Massimo Ciocci viste seg tilliten verdt. I spann med den mer kreative Amarildo på topp, scoret Ciocci fjorten seriemål, hvilket utgjorde halvparten av lagets seriemål.

## Tabell

### Tabellplassering per serierunde

## Kamper
### [[Serie A]]

### [[Coppa Italia]]

Cesena tapte 4-5 sammenlagt

## Spillerstatistikk

## Overganger sommer

## Overganger høst

## Overganger juni

## Spillere på landslag
Kun landskamper spilt mens klubbsesongen pågikk er medregnet.
 

## Referanser


## Kilder
*
The Bloody Battle of Taierzhuang

***The Bloody Battle of Taierzhuang*** (originaltittel: *Xue zhan Taierzhuang*) er en kinesisk krigsfilm fra 1986 regissert av Yang Guangyuan. Filmen skildrer Slaget om Tai’erzhuang, under den Andre kinesisk-japanske krig, som var det første større slaget der kineserne seiret. Slaget fant sted ved Suzhou i det østlige Kina. En ledende rolle spilles av Shao Honglai, mens sentrale biroller spilles av Zhai Junjie og Zhao Hengduo.

Den ble kåret til beste film ved Hundred Flowers Awards (delt med ''Sun Zhongshan'' og *[[Hibiscus-staden]]*) og tildelt prisen for fremragende film ved Huabiao Awards (delt med flere filmer).

Filmen er også kjent under den engelske tittelen *The Battle of Tai'erzhuang*.

## Referanser


## Eksterne lenker
*
Pisa SC i 1990–91

endte sesongen 1990–91 på sekstende plass i Serie A.

Etter nedrykket fra Serie A i 1989 hadde trener Luca Giannini ført laget tilbake opp til toppdivisjonen på første forsøk. Foran gjensynet med Serie A var rumenske Mircea Lucescu ansatt i en stilling som teknisk direktør. 

Pisa startet sesongen lovende. Men etter få kamper raste laget raskt nedover tabellen til en tilværelse i nedrykksstriden. På bakgrunn av de skuffende resultatene besluttet klubbpresident Romeo Anconetani å sparke Lucescu 10. mars 1991. Luca Giannini ledet laget alene ut sesongen, som likevel endte med nedrykk til Serie B.

## Drakt

## Tabell

### Tabellplassering per serierunde

## Kamper
### [[Serie A]]

### [[Coppa Italia]]

Pisa vant 2-0 sammenlagt

Pisa tapte 3-5 sammenlagt

## Spillerstatistikk

## Overganger sommer

## Overganger høst

## Spillere på landslag
Kun landskamper spilt mens klubbsesongen pågikk er medregnet.

## Referanser


## Kilder
*
Mauia

***Mauia*** er en slekt av soppsnutebiller som lever av sopp som vokser på død ved. 

## Utseende
Små, sylindriske, matt brunlige soppsnutebiller. Snuten er ikke særlig forlenget, antennene er tynne og rundt halve kroppslengden.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Gruppen er utbredt i Polynesia med særlig mange arter på Hawaii.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Mauiini]]** Valentine, 1989
******** Slekten ***Mauia*** Blackburn, 1885 - 16 arter, mest på Hawaii
********* *[[Mauia brunnea]]* (Wolfrum, 1934)
********* *[[Mauia candida]]* Jordan, 1938
********* *[[Mauia colorata]]* R.Frieser, 1992
********* *[[Mauia insularis]]* Fauvel, 1862
********* *[[Mauia murina]]* Jordan, 1902
********* *[[Mauia ochra]]* Wolfrum, 1956
********* *[[Mauia ovalis]]* R.Frieser, 1992
********* *[[Mauia parva]]* (Wolfrum, 1934)
********* *[[Mauia pithekis]]* Wolfrum, 1956
********* *[[Mauia procus]]* Jordan, 1942
********* *[[Mauia rotunda]]* R.Frieser, 1992
********* *[[Mauia rudis]]* Jordan, 1936
********* *[[Mauia satelles]]* Blackburn, 1885
********* *[[Mauia squalens]]* Jordan, 1923
********* *[[Mauia stephana]]* Wolfrum, 1956
********* *[[Mauia subnotata]]* (Boheman, 1859)

## Referanser




## Eksterne lenker

*
Espiritu Santo

**Espiritu Santo** er en øy i Vanuatu. Med et areal på nesten  kvadratkilometer er den landets største, vestligste og (etter Efate) nest mest folkerike øy. I vest ligger Tabwemasana, med sine  meter det høyeste fjellet i hele Vanuatu. Luganville, landets nest største by, ligger også sørøst på øya.
Solbergsenteret

**Solbergsenteret** er et lokalsenter i Solbergelva, langs Gamle riksvei med Solbergbanen og Solberg skole som nærmeste naboer. Sentret har matbutikk, frisør, apotek, optiker, klesforretning, blomsterbutikk, post i butikk og restaurant.

Senteret åpnet 2. april 1987 og bygd av PK Eiendom A/S. Kun to år tidligere åpnet "Spareland" i Krokstadelva, nå under navnet Alti Buskerud. Utbyggeren hadde store planer for senteret som skulle inneholde forretninger, bank, post, frisør og legekontor. Etter kort tid skulle det vise seg at verken bank, post eller legekontor ønsket å etablere seg i senteret og butikkene som startet opp i bygget gikk konkurs, en etter en. Etter rundt tre til fire år uten leieinntekter ble bygget forsøkt solgt flere ganger. 18. november 1993 åpnet Kiwi en ny butikk i senteret etterfulgt av flere mindre forretninger og blåste nytt liv. Kiwi ble også eier av bygningen som nå (2024) eies av Norgesgruppen Eiendom. I 2008 ble bygningen rehablitert og utvidet fra en opprinnelig grunnflate på 2300 m² til 4800 m². Det nye bygget fikk også to nye etasjer med 34 leiligheter.

## Referanser
Miso Film

**Miso Film** er et dansk produksjonsselskap som produserte TV-serier som *[[Dicte]],* *[[Den som dræber]]* og *1864.*

Selskapet ble startet i 2004 av produsentene Jonas Allen og Peter Bose.

Siden 2013 har selskapet også vært til stede i Norge og i Sverige, hvor det ledes av Max Hallén.

## Eksterne lenker
*
Zan men de tui wu bing

***Zan men de tui wu bing*** er en kinesisk dramafilm fra 1985 regissert av Zhao Huanzhang. Filmen handler om en veteran som returnerer til sitt hjemsted, hvor han får med seg innbyggerne på å etablere en koksfabrikk. Hovedrollen spilles av Cao Duo.

Den ble kåret til beste film ved Hundred Flowers Awards (delt med *[[Juvenile Delinquents]] og [[Sunrise (film, 1985)|Sunrise]]*) og tildelt prisen for fremragende film ved Huabiao Awards (delt med flere filmer).

Filmen er også delvis kjent under engelske titler som *Our Retired Veterans* og *Our Veteran*.

## Referanser


## Eksterne lenker
*
All the Brothers Were Valiant

***All the Brothers Were Valiant*** er en amerikansk stumfilm fra 1923 regissert av Irvin Willat.

## Handling
Joel Shore blir utnevnt til kaptein på en skonnert som driver med hvalfangst, etter at broren hans Mark forsvant på havet. Akkompagnert av bruden hans, som mistenker Joel for å være langt feigere enn Mark, setter de seil for å jakte på hval.

## Skuespillere
* Malcolm McGregor som Joel Shore
* Billie Dove som Priscilla Holt
* Lon Chaney som Mark Shore
* William Orlamond som Aaron Burnham
* Robert McKim som Finch
* Bob Kortman som Vorde
* Otto Brower som Morrell

## Referanser


## Eksterne lenker
*
Always Tell Your Wife

***Always Tell Your Wife*** er en britisk stumfilm fra 1923 regissert av Alfred Hitchcock, Seymour Hicks og Hugh Croise.

## Skuespillere
* Seymour Hicks som Jim Chesson
* Ellaline Terriss som Mrs. Chesson 
* Stanley Logan som Jerry Hawkes
* Gertrude McCoy som Mrs. Hawkes
* Ian Wilson

## Referanser


## Eksterne lenker
*
Nick Hague

**Tyler Nicklaus Hague** (født 1975) er en amerikansk ingeniør, offiser i U.S. Space Force og astronaut i NASA.

Hague har en bachelorgrad fra U.S. Air Force Academy (1998) og en mastergrad fra Massachusetts Institute of Technology (2000).

I mai 1998 fikk han bestalling som sekondløytnant i U.S. Air Force. Han ble beordret til Kirtland Air Force Base i New Mexico for å arbeide med romfartsteknologi. I 2003 ble han sendt til U.S. Air Force Test Pilot School på Edwards Air Force Base i California, hvoretter han tjenestegjorde som testpilot ved  der han fløy F-15, F-16 og T-38.

Hague ble deployert til Irak i 2004 som en del av Operation Iraqi Freedom, der han utførte eksperimentell luftbåren rekognosering.

Han ble overført til U.S. Space Force i desember 2020.

## Bilder

NASA Candidate Tyler N Hague.jpg
Col Tyler N. Hague.jpg|Hague i uniform
Nick Hague official portrait in an EMU.jpg|Hague med Extravehicular Mobility Unit
ISS-59 Nick Hague works inside the Unity module (1).jpg|Hague ombord i Unity
ISS-60 Nick Hague with the BioFabrication Facility in the Columbus lab.jpg|Hague ombord i Columbus
ISS-59 Nick Hague works inside the Tranquility module.jpg|Hague ombord i Tranquility
ISS-59 EVA-2 (g) Nick Hague on the Port-4 truss.jpg|Hague på romvandring utenfor Den internasjonale romstasjonen


## Referanser


## Eksterne lenker
*
Juvenile Delinquents

***Juvenile Delinquents*** (originaltittel: *Shao nian fan*) er en kinesisk dramafilm fra 1985 regissert av Zhang Liang. En film om ungdomskriminalitet i Kina. Ledende roller spilles av Zhu Manfang og Lu Bin.

Den ble kåret til beste film ved Hundred Flowers Awards (delt med ''Zan men de tui wu bing'' og *[[Sunrise (film, 1985)|Sunrise]]*) og tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Das alte Gesetz

***Das alte Gesetz*** er en tysk stumfilm fra 1923 regissert av E. A. Dupont.

## Handling
Baruch Mayr, sønn av en ortodoks rabbiner fra en fattig shtetl i Galizia, bestemmer seg for å bryte med familiens tradisjonen og forlate shtetlen for å heller begynne som skuespiller. På grunn av denne oppførselen utestenger faren ham fra resten av familien. Baruch, som ble med i en liten burlesk tropp, blir oppdaget av en østerriksk erkehertuginne, som introduserer Baruch for direktøren av Burgtheater - et større teater i Wien. Baruch får snart en kontrakt der, og blir mer og mer en assimilert jøde.

Men forholdet hans til erkehertuginnen blir ikke godkjent av den østerrikske domstolen, så de må avslutte forholdet. Når en gammel venn av faren hans kommer på besøk får Baruch hjemlengsel. Han reiser derfor på ferie til sin tidligere shtetl. Men faren hans nekter fremdeles å slippe ham inn i huset hans, så han vender tilbake til Wien. Men farens gamle venn forsøker likevel å få faren til å innse sine feilgrep.

## Skuespillere
* Henny Porten som Elisabeth Theresia
* Ruth Weyher
* Hermann Vallentin som Heinrich Laube
* Avrom Morewski som Rabbi Mayer
* Ernst Deutsch som Baruch
* Grete Berger
* Robert Garrison som Ruben Pick

## Referanser


## Eksterne lenker
*
John F. Bentivegna

**John F. Bentivegna** (født 1976) er en amerikansk soldat som tjenestegjør i U.S. Space Force. Han har graden chief master sergeant og fungerer som rådgiver for grensjefen.

Bentivegna vervet seg til U.S. Air Force i 1994. Fra august til oktober 1994 gjennomførte han rekruttskole ved Lackland Air Force Base i Texas. Fra 1995 til 1998 arbeidet han som instrumenttekniker for presisjonsmåling ved McGuire Air Force Base i New Jersey.

## Referanser


## Eksterne lenker
*
Sunrise (film, 1985)

***Sunrise*** (originaltittel: *Ri Chu*) er en kinesisk dramafilm fra 1985 regissert av Yu Benzheng. Filmen handler om en kvinne for forlater sin ektemann etter sønnens død. Hun ender opp som en velkjent, men ulykkelig kurtisane. Handlingen er lagt til 1930-årenes Shanghai. De fremste rollene spilles av Fang Shu, Wang Shihuai, Wang Fuli, Wang Futang og Yan Xiang. Filmen er basert på et skuespill fra 1936 av Cao Yu.

Den ble kåret til beste film ved Hundred Flowers Awards (delt med *[[Juvenile Delinquents]]* og *[[Zan men de tui wu bing]]*) og tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Prismognathus castaneus

***Prismognathus castaneus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
Hannen er en middelsstor (gjerne 25-30 millimeter), blank, gulbrun hjortebille. Store eksepmplarer har sigdformede kjever som kan være noe lengre enn hodet, hos mindre eksemplarer er kjevene rette og kortere.

## Levevis
Larvene utvikler seg i råtne trestammer.

## Utbredelse
Arten er utbredt i Sikkim, Myanmar og Vietnam.

## Systematisk inndeling
Arten blir ofte plassert i slekten *[[Tetrarthrius]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cladognathini]]*
******* Slekten *[[Prismognathus]]* Motschulsky, 1860 – 29 arter
******** ***Prismognathus castaneus*** (Didier, 1926) 
********* *[[Prismognathus castaneus castaneus]]* (Didier, 1926)
********* *[[Prismognathus castaneus sukkiti]]* (Nagai, 2005)

## Kilder
* Oversikt over artene

## Eksterne lenker
* 
* Bildegalleri
Eldbjørg Willassen

**Eldbjørg Willassen** (født 1948 ) er en norsk tidligere håndballspiller fra Trondheim som ble nordisk mester i håndball 1967 og 1970 med Norge. Hun var målvakt.

Willassen debuterte på landslaget i 1965. To år senere imponerte hun stort med sitt målvaktspill under nordisk håndballmesterskap og bidro til at Norge vant mesterpokalen. Også da Norge forsvarte den nordiske mestertittelen i 1970, bidro Willassen til norsk triumf i Østfold. Fram til 1971 spilte hun 60 landskamper, alle på rad. I sin siste landskamp, under Håndball-VM i 1971, voktet hun målet da de norske kvinnene slo Nederland 8-7 og tok en 7. plass i mesterskapet.

I 1964, 16 år gammel, var Willassen med på å vinne NM utendørs med Skjeberg IF, en prestasjon hun og laget gjentok i 1966 og 1968. Siden ble hun innendørsmester i 1969, utendørsmester i 1970. De to siste NM-pokalene vant hun som målvakt i SK Freidig.

## Referanser


## Kilder
* Magnus Breili: *Sport i navn & tall*. Oslo 1971
*Landskampstatistikk
Quinceañera

En ***quinceañera*** er en feiring av en jentes 15-årsdag. Det har sin kulturelle opprinnelse i Mexico, og feires i store deler av Latin-Amerika. Jenten som feirer 15-årsdagen sin er en *quinceañera*, som er den feminine formen for 15-åring på spansk.

Denne bursdagen feires annerledes enn alle andre, da den markerer overgangen fra barndom til ung kvinne. Historisk sett, i årene før deres 15-årsdag, lærte jenter om matlaging, veving og fødsel fra de eldste kvinnene i lokalsamfunnene deres som forberedelse til deres fremtidige rolle som hustru. Under feiringen presenterte jentens far henne for potensielle friere.

## Se også
* Overgangsrite, ritual som er knyttet til endring av status
* Konfirmasjon, sakrament i kristendommen hvor dåpen bekreftes
* Bar mitsva, tradisjon for gutter over 13 år i jødedommen

## Referanser


## Litteratur
* 
* 
* 

## Eksterne lenker
*
Min mamma hade fjorton barn

***Min mamma hade fjorton barn*** er en svensk selvbiografisk dokumentarfilm fra 2000 av Lars Lennart Forsberg. Den handler om hans oppvekst i Stockholm i en barnerik familie.

Filmen vant Dragon Award Best Nordic Film for 2000 under Göteborg Film Festival og Guldbaggen for beste dokumentarfilm.

## Referanser




## Eksterne lenker
*
Folkeavstemningene i Søgne og Songdalen 2024

**Folkeavstemningene i Søgne og Songdalen 2024** fant sted 22. januar til 2. februar 2024 i områdene som tilsvarer tidligere Søgne og Songdalen kommuner. Innbyggerne kunne stemme over om disse områdene burde skilles ut fra Kristiansand kommune og bli egne kommuner.

Folkeavstemningene ble gjennomført med hjemmel i inndelingsloven §&nbsp;10 annet ledd.

Det var første gang staten har gjennomført en lokal folkeavstemning.

Stemmerett i disse folkeavstemningene hadde personer som var bosatt i de respektive områdene pr. 31. desember 2023, og som hadde fylt eller ville fylle 16 år innen utgangen av 2024. Det var mulig å stemme elektronisk eller ved hjelp av brevstemme.

Deltagelsen var 81,6 % i Søgne og 71,7 % i Songdalen.

## Se også
* Folkeavstemninger om kommunesammenslåinger i Norge

## Referanser
Valebø kirkegård

**Valebø kirkegård** eller **Valebø gravplass** er en gravlund i Valebø i Skien kommune i Telemark.

Valebø-området var før 1964 i Holla kommune. Da Romnes kirke ble nedlagt som sognekirke i 1867, ble det klaget over lang kirkevei til Holla kirke. Samtidig ble det gitt tillatelse til å anlegge hjelpekirkegård i Valebø. Denne ligger inne i et skogholt nær Norsjø ved  Valebø brygge. Valebø kirke ble tatt i bruk i 1903. Den ligger et par kilometer unna og har ikke egen kirkegård, slik at det er kirkegården ved Valebø brygge som fortsatt brukes for Valebø-området.

På kirkegården er et par sovjetiske graver fra krigens dager.

## Referanser




## Eksterne lenker
* Skien gravplassforvaltning: Valebø kirkegård
* [Kart over Valebø kirkegård](https://darkiv.no/Allslekt/Feltkart/(Skien)-Valeboe.jpg) (Allslekt)
Samarbeidsrådet for tros- og livssynssamfunn Oslo

**Samarbeidsrådet for tros- og livssynssamfunn i Oslo** (STL Oslo) er en paraplyorganisasjon for tros- og livssynssamfunn som ble etablert 21. oktober 2021. STL Oslo er knyttet til det nasjonale Samarbeidsrådet for tros- og livssynssamfunn. 

## Bakgrunn
I april 2019 nedsatte byrådet i Oslo et offentlig utvalg som fikk i oppdrag å gjennomgå dagens tros- og livssynspolitikk, og gi anbefalinger for fremtidens politikk på feltet. Utvalget ble ledet av Trond Bakkevig, og en av anbefalingene fra utvalget var å etablere en lokal dialoggruppe i hovedstaden.

## Sammensetning og organisasjon
Rådet består av oppnevnte representanter fra medlemssamfunn. Det samles 3–4 ganger i året. 

Styret i STL Oslo består av: 

* Tor Øystein Vaaland, Den norske kirke (styreleder)
* Arshad Jamil, Islamic Cultural Centre (nestleder)
* Navdeep Kaur Brar, Gurduara Sri Guru Nanak Dev Ji (styremedlem)
* Hanneke Ørne Bruce, Den katolske kirke (styremedlem)
* Haakon Gunleiksrud, Human-Etisk Forbund Oslo regionlag (styremedlem)
* Inger-Johanne Sveen, Bahai-samfunnet i Oslo (styremedlem)
* Kuddithamby Vamathevan, Norges Hindu Kultur Senter (styremedlem)

## Aktiviteter
STL Oslo står bak ulike åpne arrangementer i forskjellige bydeler. Videre jobber STL Oslo for likebehandling og likeverdige tjenester innen helse, utdanning, oppvekst, gravferd og beredskap.

STL Oslo ønsker å etablere et livssynsåpent hus i Oslo og deltar i Gravplassrådet. 

## Medlemsorganisasjoner

* Ahmadiyya Muslim Jama’at
* Albansk Islamsk Kultursenter
* Bahá’í-samfunnet
* Buddhistforbundet
* Den anglikanske kirke
* Den etiopiske-ortodokse kirke
* Den greske-ortodokse kirke
* Den katolske kirke
* Den norske kirke (Oslo bispedømme)
* Den Tyrkisk Islamske Union
* Det Alevitiske Trossamfunn i Norge
* Det Islamske Fellesskap Bosnia-Herzegovina
* Det Islamske Forbundet (Rabita)
* Det Mosaiske Trossamfund
* Familieforbundet for verdensfred og enhet
* Frikirken
* Gurduara Sri Guru Nanak Dev Ji
* Holistisk Forbund
* Humanistene
* Human-Etisk Forbund Oslo regionlag
* Islamic Cultural Centre
* Kristensamfunnet i Oslo
* Kvekersamfunnet Oslo månedsmøte
* Madina senter
* Marokkansk trossamfunn (Masjid Attaouba)
* Metodistkirkene i Oslo
* Nasjonalt Åndelig Råd for Sabean Mandeere
* Nor senter
* Norges Hindu Kultur Senter
* Norges Hindu Religious Service Senter
* Norges Saivite Hindu Kultursenter
* OKS
* Oslo misjonskirke Bethlehem
* Pinsemenigheten Evangeliesalen Berøa
* Svenska kyrkan
* Syvendedags Adventistkirken
* Tauheed Islamic Centre
* The American Lutheran Congregation
* The Redeemed Christian Church of God
* Yari trossamfunn

## Referanser


## Eksterne lenker

* STL Oslo nettside
* STL Oslo Facebook
* STL Oslo Instagram
XVideos

**XVideos**, stilisert som **XVIDEOS**, er et pornografisk videodelings- og visningsnettsted. Siden starten i Paris i 2007 har det vær registrert hos det tsjekkiske selskapet WGCZ Holding. Fra oktober er det den mest besøkte pornografiske nettsiden og den 9. mest besøkte nettsiden i verden.

WGCZ Holding eier også Bang Bros, DDF Network, magasinet *[[Penthouse]]*, Private Media Group og Erogames og har en kontrollinteresse i produksjonene samlet under merkevaren Legal Porno.

## Historie
XVideos ble grunnlagt i Paris i 2007 av Stephane Michael Pacaud. XVideos fungerer som en pornografisk medieaggregator, en type nettside som gir tilgang til vokseninnhold. Videoer fra profesjonelle videoer blandes med amatørers og andre typer innhold. I 2012 var XVideos verdens største porno-nettsted, med over 100 milliarder sidevisninger per måned.

Fabian Thylmann, eieren av MindGeek (nå Aylo), forsøkte å kjøpe XVideos i 2012 for å skape et monopol på pornografiske tube-nettsteder. Den franske eieren av XVideos avviste et tilbud på over 120 millioner dollar.

I 2014 forsøkte XVideos kontroversielt å tvinge innholdsleverandører til enten å love å avstå fra retten til å slette videoer fra kontoene sine, eller å stenge kontoene sine umiddelbart. 

## Webtrafikk og rangering
I august var XVideos det mest besøkte porno-nettstedet og det syvende mest besøkte nettstedet i verden.

XNXX, et annet nettsted eid av WGCZ Holding, er det tiende mest besøkte nettsiden ialt og det nest mest besøkte nettstedet i voksensegmentet. Både XVideos og XNXX var også verdens mest besøkte nettsteder for virtuelle virkelighetsvideoer i 2021.

## Referanser
April Showers

***April Showers*** er en amerikansk stumfilm fra 1923 regissert av Tom Forman.

## Handling
Danny O'Rourke er sønn av en politimann som ble drept i tjenesten. Danny er ivrig etter å bli tatt opp som betjent, men feiler på eksamen. Dette får ham til å neglisjere kjæresten Maggie, hvis far også arbeider for politiet. Hans oppmerksomhet retter seg i stedet mot den mer velstående Miriam Welton. Når Dannys søster, Shannon, blir arrestert for butikk-tyveri, ønsker Danny å hjelpe henne. Han begynner med boksing, men oppdager snart at kampen har blitt rigget mot ham.

## Skuespillere
* Colleen Moore som Maggie Muldoon  
* Kenneth Harlan som Danny O'Rourke  
* Ruth Clifford som Miriam Welton  
* Priscilla Bonner som Shannon O'Rourke  
* Myrtle Vane som Mrs. O'Rourke  
* James Corrigan som Matt Gallagher  
* Jack Byron som Flash Irwin

## Referanser


## Eksterne lenker
*
Are You a Failure?

***Are You a Failure?*** er en amerikansk stumfilm fra 1923 regissert av Tom Forman.

## Handling
Oliver Wendell Blaine vokser opp hos en tante, og han melder seg på et postordre-kurs som han håper kan føre til at han får større suksess i livet. Oliver følger instruksjonene trinn for trinn, bygger opp selvtilliten og viser seg snart som en helt når et problem truer resten av byen. Han gifter seg dertter med Phyllis Thorpe, datter av eieren for en lokal trelast-fabrikk.

## Skuespillere
* Madge Bellamy som Phyllis Thorpe
* Lloyd Hughes som Oliver Wendell Blaine
* Tom Santschi som Kildevil Brenon
* Hardee Kirkland som Gregory Thorpe
* Jane Keckley som Emily
* Hallam Cooley som Emmett Graves
* Sam Allen som Thaddeus Crane
* Myrtle Vane som Charlotte

## Referanser


## Eksterne lenker
*
Back Stage (1923)

***Back Stage*** er en amerikansk stumfilm fra 1923 regissert av Robert F. McGowan.

## Handling
En gjeng møter lederen for en vaudeville-trupp, som verver dem til å hjelpe ham etter at med-skuespillerne hans hadde forlatt ham. Men dette forårsaker snart en rekke problemer for både skuespillerne og for publikum.

## Skuespillere
* Joe Cobb som Joe
* Jackie Condon som Jackie
* Mickey Daniels som Mickey
* Jack Davis som Jack
* Allen "Farina" Hoskins som Farina
* Ernie "Sunshine Sammy" Morrison som Ernie
* Andy Samuel som Andy

## Referanser


## Eksterne lenker
*
Marie Therese Øgaard

**Marie Therese Øgaard Riis** (1918–2018) var en norsk jazzvokalist og skuespiller. I 1950 emigrerte hun til USA, og var siden ikke aktiv på scenen. Hun er mest kjent for sin rolle i filmen *[[Den forsvundne pølsemaker]]* fra 1941, der hun sammen med Leif Juster fremførte temasangen *[[Pølsemaker, pølsemaker]]*.

Som sanger var hun blant annet vokalist i jazzsymfoniorkesteret Robert Andersens Rytmeorkester i Bergen, frem til Andersen ble arrestert av Gestapo 7.&nbsp;januar 1941 for motstandsarbeid mot okkupasjonsmakten.

## Bakgrunn
Marie-Therese Øgaard vokste opp i Bergen, der hun gikk på Cand.filol. Danielsens skole.

## Etter skuespillerkarrieren
Hun giftet seg i 1950 med sin norske forlovede Johan Bernhard Riis. De bodde i USA frem til 1953. Fra 1953 til 1962 var de bosatt i Canada, og fra 1962 bodde de i Connecticut i USA. 

## Referanser
Kim-Alexander Hofgaard Jørstad

**Kim-Alexander Hofgaard Jørstad** (født 1974) er generalsekretær i Norges Bandyforbund og en tidligere dommer i innebandy. Han har vært dommer i både nasjonale og internasjonale kamper. Han har blant annet dømt 3 finaler i Europacupen (2004, 2006 og 2007) og dømte VM finalen for herrer mellom Sverige og Finland i 2008.  

Han har etter dette fortsatt å jobbe med innebandy gjennom utvikling av dommere i innebandy, og som juridisk rådgiver for bandy, landhockey og innebandy i Norges Bandyforbund. 

Han fullførte studiene sine ved Universitetet i Oslo, juridisk fakultet i 2002, og ble da cand.jur.

Jørstad har vært kommentator i flere nasjonale og internasjonale kamper i innebandy, blant annet under NM i 2012 som ble sendt på NRK.no. I tillegg har han kommentert flere VM turneringer i innebandy på TV2.

## Spillerkarriere
Han startet sin innebandykarriere som spiller i Røa Innebandyklubb, som han var med å stifte i 1990. Han meldte overgang i 1995 og spilte siden for OSI (Oslostudentenes Idrettslag), der han blant annet spilte i eliteserien sesongene 1995/96, 1996/97 og 1999/00. 

Best rangert var han i sesongen 1996/97 da han oppnådde 10 mål og 6 assists, totalt 16 poeng og en 17. plass blant alle spillerne i eliteserien. Han avsluttet senere sin spillerkarriere på veteranlaget til Sagene IF.

Han representerte Røa Innebandyklubb og Monolitten IL (tidl. Bygdø Monolitten) gjennom sin dommerkarriere.

## Dommerkarriere
Han har dømt i åtte NM-finaler for seniorer og i 111 internasjonale kamper.

### Utmerkelser
Han har, sammen med Rune Ali Zouhar, blitt kåret av Norges Bandyforbund til Årets dommerpar i Norge syv ganger i tidsrommet 2000–2009.

Han mottok i 2013 Oslo og Akershus Bandyregions merke i sølv. Dette tildeles personer som har nedlagt et betydningsfullt arbeid for innebandy i Oslo og Akershus Bandyregion, eller ved utmerket aktiv innsats på region og/eller forbundslag eller som dommer.

## Verv
Han satt som leder i Norges Ishockeyforbunds domsutvalg mellom 2013,og 2017. I 2018 ble han nestleder i NIHFs ankeutvalg, og ble valgt inn som medlem av Appeal Committee i 2016.

## Referanser


## Eksterne lenker
*Norske dommere i VM-finalen!
*Appeal Committee - IFF Main Site (floorball.sport)
*STATITSTIKK Innebandy
*Notiser
*NRK.no sender syv NM-finaler i helgen
*Klomsæt kastet i hockeyforbundets domsutvalg
*Ankeutvalget
Anna og Kongen

***Anna og Kongen*** er en amerikansk film fra . Filmen er den tredje filmatiseringen av boka *Eventyr i Siam* fra . Den første filmen heter *[[Eventyr i Siam]]* (), den andre *[[Kongen og jeg (film)|Kongen og jeg]]* ().

## Referanser


## Eksterne lenker
*
Jean-Dominique Senard

**Jean-Dominique Senard** (født 1953) er en fransk forretningsmann. I mai 2012 erstattet han Michel Rollier som administrerende direktør i multinasjonale Michelin, etter at han begynte i selskapet som finansdirektør i 2005. Senard var den første Michelin-sjefen som ikke var knyttet til grunnleggerfamilien. I januar 2019 ble han utnevnt til president for det multinasjonale Renault.

## Biografi
Senard, sønn av en diplomat, vokste opp blant ambassader rundt om i verden. Han gikk på HEC Paris, hvor han fullførte opplæringen med en mastergrad i jus.

Han begynte sin karriere i ulike finansfirmaer og ankom oljeselskapet Total i 1979. I 1987 begynte Senard i Saint-Gobain finansledelse. I februar 1988 ble han utnevnt til visedirektør og direktør i 1991. Han fortsatte deretter med å lede byggematerialene til Saint-Gobain-gruppen, hvor han ble til 1996, da han begynte i aluminiumkonglomeratgruppen Pechiney som finansdirektør og medlem av eksekutivkomiteen. Perioden var svært turbulent for aluminiumsgiganten. Da gruvearbeideren Alcan lanserte et overtakelsestilbud på Pechiney i 2003, ble Senard utnevnt til styreleder, med et veikart for å oppnå fusjonen. Som et resultat av OPA ble han medlem av Alcans administrasjonskomité.

I mars 2005 begynte han i Michelin som finansdirektør og medlem av hovedstyret. Etter den utilsiktede drukningsdøden til sjefen, Édouard Michelin, i 2006, ble han utnevnt til administrerende partner i gruppen i mai 2007. I november 2014 ble Senard bekreftet som daglig leder i selskapet etter et styremøte. Hans mandat ble fornyet for fire år og skulle avsluttes i første halvdel av 2019, ved slutten av generalforsamlingen.

### Renault
24. januar 2019 utnevnte Renault styre Senard til president for det multinasjonale Renault, for å erstatte Carlos Ghosn, fengslet i Japan for påståtte uregelmessigheter i Nissan. Samtidig utnevnte det multinasjonale bilindustrien Thierry Bolloré til generaldirektør og administrerende sjef for Renault daglige aktiviteter.

## Referanser


## Eksterne lenker
*
Ryddemani

**Ryddemani** er et atferdsmønster preget av et overdrevet ønske om å kaste gjenstander fra hjem og oppholdssteder. Hjemmene til de med ryddemani er ofte tomme. Det er det motsatte av samlemani.

Det er en type lidelse som er klassifisert under den vide betegnelsen tvangslidelse. Ryddemani vil si at man kaster gjenstander i et forsøk på å «rydde opp» det som de med lidelsen oppfatter som «rot». Selv om det er motsatt handling av de med samlemani er de to relatert fordi begge faller under paraplyen med tvangslidelser på forskjellige måter. 

Siden et rent miljø vanligvis ser bedre og mer organisert ut enn et rotete miljø kan ryddemani ansees som mindre problematisk enn samlemani for folk utenfra. Ryddemani kan forveksles med vanlig rydding eller en typisk vårrengjøring, men folk med lidelsen har en tendens til å rydde året rundt. Folk med ryddemani oppfatter at noen gjenstander rundt dem roter til eller forstyrrer hverdagen deres, og at å kaste disse tingene gir dem tilfredshet og en følelse av kontroll over livet sitt.

## Tegn og symptomer
Symptomer på ryddemani inkluderer gjentatt kasting av materialer og kontinuerlig reorganisering av ens umiddelbare omgivelser. Noen mennesker med lidelsen kan stille spørsmål ved om de har nok av bestemte ting eller ikke, og kan aldri slappe av selv om alt har blitt systematisert på ønsket måte.

I noen tilfeller er et symptom at personen konstant føler at de trenger å slette tekstmeldinger, e-post, nettleserhistorikk eller til og med bilder fra sine elektroniske enheter.

## Effekter
Effektene ryddemani har på en som lider av det kan være betydelige. Siden lidelsen innebærer å kaste bort alt som forårsaker ubehag kan det medføre betydelig økonomisk eller sosial byrde. Lidelsen får folk til å tro at de får det bedre hvis de kvitter seg med ting fordi det er i veien, og at de heller kan kjøpe en erstatning hvis og når de trenger det. For eksempel hvis en penn ligger på et skrivebord og dermed gjør at skrivebordet ser «uorganisert ut» ville noen med ryddemani sannsynligvis kastet den i et forsøk på å rydde skrivebordet, og når de trenger en penn til å skrive med ville de kjøpt en ny.  Effektene denne lidelsen har ligner veldig på de som definerer tvangslidelser generelt. Når denne prosessen gjentas er det et tegn på at man har en tvangsmessig trang til å rydde.

### Økonomi
Den økonomiske byrden kommer fra gjentatte kjøp av ting som folk ellers ville ha hatt i lang tid, og som regel ikke ville hatt behov for å kjøpe på nytt. Avhengig av hvor alvorlig sykdommen er kan erstatningsgjenstandene bli mye dyrere. Folk kan begynne å kvitte seg med og kjøpe tilbake telefoner, møbler og smykker.

### Sosialt
Ryddingen kan også gi skadelige sosiale effekter. Folk med ryddemani kan med vilje eller utilsiktet kaste bort ting som er meningsfulle for andre, som familiearv eller bilder. 

## Behandling
Det finnes ikke noen spesifikke behandlinger for ryddemani per 2018, men generelle behandlingsmetoder for tvangslidelser kan forsøkes. 

## Referanser
Anchorman (filmserie)

***Anchorman*** er en filmserie bestående av tre amerikanske filmer:

* **' (2004)
* ''[[Wake Up, Ron Burgundy: The Lost Movie]]'' (2004)
* **' (2013)
Wreaths at the Foot of the Mountain

***Wreaths at the Foot of the Mountain*** (originaltittel: *Gao shan xia de hua huan*) er et kinesisk krigsdrama fra 1984 regissert av Xie Jin. Filmen følger et kompani i Folkets frigjøringshær i forkant, under og etter Den sino-vietnamesiske krig i 1979. Filmen skildrer også det etterfølgende raseriet som ble frembrakt av partielitens håndtering av krigen. Ledende roller spilles av Lü Xiaohe, Tang Guoqiang, Siqin Gaowa, Wang Yumei, Gai Ke og He Wei. Filmen er basert på en roman av Li Cunbao fra 1982.  

Den ble kåret til beste film ved Hundred Flowers Awards (delt med ''The Girl in Red'' og ''Life'') og tildelt prisen for fremragende film ved Huabiao Awards (delt med flere filmer).

Boka som filmen er basert på ble overført til skuespill allerede i 1983.

## Referanser


## Eksterne lenker
*
Efraim Pedersen

**Efraim Pedersen** (1862–1932), noen ganger kalt **Efraim Pedersen Oterodden**, var en sjøsamisk fiskerbonde fra Storfjorden i Troms. Han var en av de sentrale informantene i Just Qvigstads innsamlinger av samiske folkeminne og eventyr, og trekkes fram både fordi han bidro med mange fortellinger, og fordi hans bidrag gjenspeiler «et stort litterært talent».

Han bodde hele livet i grenda Oterodden innerst i Storfjorden i Troms. Grenda tilhørte Lyngen kommune da han ble født, og fra 1930 Storfjord kommune. Ved vielsen i 1890, og ved folketellingene i 1891, 1900, 1910 og 1920 blir han registert som fisker.

Efraim fortalte til Qvigstad at han «hadde hørt det han fortalte, dels som barn av sin bestemor og andre gamle folk på hjemstedet, dels senere av lapper, finner og nordmenn i hjembygden, dels av gamle fjellapper i Karesuando. Meget hadde han også hørt på sine reiser som fisker til Lofoten og Finnmark.» Hans fortellinger, slik de ble nedskrevet av Qvigstad, har blitt gjengitt og brukt i mange senere bøker. En samling av hans fortellinger ble utgitt i 2024. Pedersen var også kilde til kunnskap om samisk draktskikk. 
## Referanser
Gianni Vernetti

**Gianni Vernetti**, født 27. november 1960 i Torino, er en italiensk journalist og politiker for Partito Democratico.

Han ble valgt inn i Italias deputertkammer i 2001 og i 2008, og satt i Italias senat fra 2006 til 2008.

I 2022 ga han ut boken *Dissidenti. Da Aleksei Navalny a Nadia Murad, da Azar Nafisi al Dalai Lama: incontri con donne e uomini che lottano contro i regimi* (som betyr *Dissidenter. Fra [[Aleksej Navalnyj|Aleksei Navalny]] til [[Nadia Murad]], fraa [[Azar Nafisi]] til [[Dalai Lama]]: møter med kvinner og menn som kjemper mot regimer*)*.*

## Privatliv
Han er gift med journalisten Laura De Donato. De har fire barn.

## Bøker
* 2022: *Dissidenti. Da Aleksei Navalny a Nadia Murad, da Azar Nafisi al Dalai Lama: incontri con donne e uomini che lottano contro i regimi*. Rizzoli, Milano. 
* 2025: *Il nuovo Grande Gioco. Dal Giappone all’Ucraina: viaggio lungo la frontiera fra libertà e autoritarismo*. Solferino Libri, Milano. 

## Referanser


## Eksterne lenker
* 
*
Guldbaggen for beste kortfilm

**Guldbaggen for beste kortfilm** er en svensk filmpris. Prisen er en del av Guldbaggen, ble introdusert i 1995 og har blitt utdelt siden prisutdelingen i 1996. Den deles ut til regissøren/-ene.

For å kunne komme i betraktning og bli nominert må filmen ha en visningstid på opptil 60 minutter og ha blitt vist på svenske kinoer i aktuelt kalenderår. Den kan også kvalifisere seg direkte dersom den har vunnet på utvalgte filmfestivaler, som for eksempel Göteborg Film Festival.

## Vinnere og nominerte
Vinnerne står først i tabellen i fet skrift og med blå bakgrunnsfarve, deretter følger de øvrige nominerte for samme år. Året viser til året da filmene hadde premiere i Sverige, og prisene ble tildelt det påfølgende år. Forut for Guldbaggegallaen i 2025 ble antallet nominerte filmer øket  fra tre til fire.

### 1990-årene

### 2000-årene

### 2010-årene

### 2020-årene

## Referanser
Danshari

***Danshari*** er et japansk nyord som symboliserer en form for systematisk rydding og optimering av gjenstander i hjemmet, og er satt sammen av ordene *dan* (avstå), *sha* (kaste) og *ri* (skilles fra). Forfatteren Hideko Yamashita skiller mellom minimalister (som prøver å minimere sine eiendeler), og de som prøver å *optimere* sine eiendeler.

## Historie
Å kutte ut unødvendige ting, gi slipp på overflødige ting og bli fri for tilknytning til ting har røtter fra den buddhistiske tankegang.

I 2009 lanserte Hideko Yamashita begrepet *danshari* i hennes bok *Danshari: Shin Katazukejutsu* (originaltittel: 人生を変える断捨離 ). I 2010 ble danshari nominert til en pris for nye moteord som deles ut av det japanske forlaget Jiyuukokuminsha.

Siden har det vært en oppblomstring av andre forfattere og påvirkere som deler sine ryddemetodikker. Et notabelt eksempel konmari-ryddemetoden oppkalt etter Marie Kondo. I 2015 ble hun ble oppført som en av verdens 100 mest innflytelsesrike personer av *[[Time Magazine]]*.

## Danshari-metoden
I danshari-metoden til Hideko Yamashita betyr hver av delstavelsene i dan-sha-ri henholdsvis:

# **Avstå**: Avstå fra unødvendige ting man kommer over eller blir tilbudt
# **Kaste**: Kaste unødvendige eller ubrukte ting
# **Gi slipp**: Bli fri fra tilknytning til ting eller ønsker om overflødige ting

Det å avvise noe som ikke er nødvendig, å kaste det og avstå fra å være avhengig av det skal angivelig gjøre at man åpner sinnet sitt, nærmer seg perfeksjon og får et lettere og mer behagelig liv.

I kjølvannet av boken har det også blitt publisert andre bøker som omhandler avskjedelse i andre sammenhenger, og som anbefaler at det praktiseres mer i forbindelse med arbeid og relasjoner.

## Bakgrunn
Yamashita sin mor hadde en samlermentalitet i stedet for å kaste ting, og kjøpte kombinasjonsmøbler med innebygd lagring for å få plass til flere ting. Hun klagde ofte på at huset var vanskelig å rydde, og at huset var for lite. Da spurte Yamashita seg selv "Hvorfor innser du ikke at problemet kan løses ved å redusere antall ting du har?" Hun følte at ryddeteknikkene i konvensjonelle bøker fokuserte mer på *hvordan* man kunne lagre ting, ikke hva man burde *kvitte seg med*, og at folk slet med frykt for å kaste ting de har skaffet seg. Med bakgrunn i inspirasjon fra yoga lette hun etter metoder for å lette frykten på med metoder som ligner på de brukt i atferdsterapi.

## Se også
* Abstinens
* Marie Kondo, en annen japansk kvinne som lanserte ryddemetoden konmari et par år senere
* Minimalisme
* Velvære

## Referanser
Aston Martin DB12

**Aston Martin DB12** er en sportsbil produsert fra 2023 av britiske Aston Martin. Den tar over etter Aston Martin DB11.

Fabrikken referer til den som en «Super Tourer» som er bedre enn en vanlig Grand Tourer (GT), med plass til bagasje.

Den har en fireliters V8 motor med to turboer som produseres av tyske Mercedes-AMG og yter nesten 700 hestekrefter via en åttetrinns automatisk girkasse fra tyske ZF Friedrichshafen og bakhjulsdrift. DB12 har bremser laget i keramikk og har et chassis laget i amulinium. Den norske importøren tok inn én DB12 i 2023.

Varianten **DB12 Volante** kom i 2024, uten tak.

## Referanser


## Eksterne lenker
*
138 luftving

**138 luftving** var en luftving i det norske Luftforsvaret.

Vingen ble nedlagt 1. august 2016. 138 luftving var den utøvende, operative enheten ved Bodø og Ørland flystasjoner. I tillegg var vingen hovedkvarter for 331 skvadron og 332 skvadron.

1. august 2016 ble luftvingen slått sammen med 132 lufting på Ørland. Bodø drives nå som en fremskutt base under Ørland, og luftvingen bærer navnet 132 luftving.

## Underliggende avdelinger
*331 skvadron
*332 skvadron
*Luftvernartilleribataljon Bodø

## Referanser
Lyngmyr

**Lyngmyr** er et skianlegg i Sauda kommune i Rogaland. Anlegget ligger i Saudasjøen, 4 kilometer fra Sauda by, og består av idrettshus, lysløype og skiskytterarena. Arrangementer utføres i hovedsak av Idrettslaget Ny Von og Sauda skytterlag

## Kilder
*Lyngmyr - Visit Sauda (besøkt 04. februar 2024)
Tafuna

**Tafuna** er en landsby i Amerikansk Samoa. Den ligger på sørkysten av hovedøya Tutuila og er den største landsbyen på Amerikansk Samoa med  innbyggere per .

## Referanser
Life (film, 1984)

***Life*** (originaltittel: *Ren sheng*) er en kinesisk dramafilm fra 1984 regissert av Wu Tianming. Filmen handler om en ung ambisiøs mann som kjemper med et livsvalg representert gjennom to kvinner; den ene en tradisjonell kvinne fra landbygda, den andre en moderne urban kvinne. De fremste rollene spilles av Zhou Lijing, Wu Yufang, Xue Bai, Gao Bao-Cheng og Li Xiaoli.

Den ble kåret til beste film ved Hundred Flowers Awards (delt med *[[Wreaths at the Foot of the Mountain]]* og *[[The Girl in Red]]*).

## Roller

* Zhou Lijing som Gao Jia-lin
* Wu Yufang som Liu Qiao-zhen
* Gao Bao-Cheng som Grandpa De-shun
* Xue Bai som Qiao Ling
* Li Xiaoli 

## Referanser


## Eksterne lenker
*
Sauda rådhus

**Sauda rådhus** er en kommunal bygning i Sauda kommune i Rogaland. Rådhuset ligger i Sauda sentrum foran Rådhusplassen.

Bygningen er et landemerke som har prydet mange postkort fra Sauda.

## Historikk
Bygget sto ferdig vinteren 1939, og ble offisielt innviet 6. januar 1940 med 300 gjester til stede. De fikk blant annet se filmen *[[Sweethearts (film)|Sweethearts]]* (1938), med Jeanette MacDonald i hovedrollen, i den nye og topp moderne kinosalen som hadde 350&nbsp;sitteplasser.

Rådhuset ble annektert av nazistene under andre verdenskrig, og fungerte som hovedkvarter for aktivitetene som ble bedrevet i Sauda under okkupasjonen.

I tillegg til å huse kommunestyresal og kinosal, har bygingen også huset lensmannskontor og politistasjon. I moderne tid er bygningen kun brukt for kino og kommunestyremøter.

## Tidligere rådhus
På Rådhusplassen, som tidligere ble kalt Kommuneløkka, sto det en mindre trebygning som fungerte som Rådhus frem til 1940. Bygningen ble revet en stund etter at det nye rådhuset sto ferdig oppført.

## Referanser


## Eksterne lenker
*Sauda Rådhus - Sauda sogelag
*Rådhuset - Gamle sauda
Georg Osnes

**Georg Osnes** (1913–1944) var en norsk motstandsmann under andre verdenskrig. Han arbeidet som stein- og jordarbeider og var organisert i Stavanger kommune Arbeiderforening. Georg var ugift og bodde sammen med sin far, Kornelius, i Langgata 6, mens broren Ernst bodde i Kampensgate.

Georg Osnes ble tidlig engasjert i Norges Kommunistiske Ungdomsforbund (NKU), hvor han som 15-åring holdt sterke taler til støtte for kommunismen. Han var også en av initiativtakerne til Tjemsland-gruppa, en kommunistisk motstandsorganisasjon fra 1943, også kjent som «Osnes-gruppa». Georg ledet gruppas første studiesirkel og *Organisasjonen,* som var den kommunistiske kamporganisasjonen av 1943. I noen kilder blir den også kalt "Osnes-gruppa". 

Georg ble arrestert 7. august 1943 på Lerang i Høgsfjoden. Han ble arrestert for illegalt arbeid, som hadde sin bakgrunn i hans studiearbeid og partiorganisering. I tillegg hadde Georg bidratt til produksjon og distrubisjon av illegale aviser, samt videreformidlet nyheter fra allierte radiosendinger. 

Georg ble dømt til døden 31. mars 1944 av Polizeigericht Nord. Georg Osnes døde 9. mai 1944. 

Osnes ble arrestert den 7. august 1943 på Lerang i Høgsfjorden, anklaget for ulovlig arbeid, inkludert studiearbeid og partiorganisering. Han deltok også i produksjon og distribusjon av illegale aviser samt formidlet nyheter fra allierte kilder. Etter å ha blitt holdt i fangenskap på Grini fangeleir ble Georg Osnes dømt til døden av Polizeigericht Nord den 31. mars 1944, under anklage om «virksomhet for en fiendtlig stat».

Georg Osnes ble henrettet den 9. mai 1944 i Trandumskogen. Hans bidrag til motstandsarbeidet og kampen mot nazistene har blitt anerkjent som en modig innsats for Norges frihet under andre verdenskrig.

## Referanser
Echo Park (Los Angeles)

**Echo Park** er et nabolag i Los Angeles, beliggende nordvest for Downtown med Silver Lake i vest og Chinatown i øst. Echo Park Lake utgjør sentrum av nabolaget, som er blitt betegnet som et av byens «hippeste».

## Referanser


## Eksterne lenker
*